হোয়াইট হাউজে বক্তব্য রাখার সময় প্রেসিডেণ্ট ওবামা বলেন, ক্রাইমিয়ার রোববারের গণভোট ওয়াশিংটন সমর্থন করে না। তিনি আরও বলেছেন, এই ভোট আন্তর্জাতিক আইনের পরিপন্থী। এসময় সেখানে ইউক্রেইনের অন্তবর্তীকালীন প্রধান মন্ত্রী আর্সেনিয়ে ইয়াতসেনিয়ুক উপস্থিত ছিলেন। এই গণভোটে ক্রাইমিয়ার জনগণ সিদ্ধান্ত নেবে তারা ইউক্রেইন থেকে বিচ্ছিন্ন হয়ে রাশিয়ার সঙ্গে যুক্ত হবে কিনা।